Capucine
Capucine (6. januar 192817. mart 1990) je bila francuska manekenka i glumica, koja je 1960-ih stekla status međunarodne filmske zvijezde, pretežno nastupajući u komedijama kao što su The Pink Panther (1963) i What's New Pussycat? (1965).

Rodila se kao Germaine Hélène Irène Lefebvre u mjestu Saint-Raphaël, Var|Saint-Raphaël]] na jugu Francuske. Karijeru je započela u Parizu gdje ju je 1945. godine, u dobi od 17 godina, zapazio komercijalni fotograf. Nakon toga je uzela umjetničko ime "Capucine" (francuski za "dragoljub" i počela raditi kao manekenka, noseći odjeću Givenchyja i Christiana Diora; kao manekenka se upoznala sa Audrey Hepburn, koja će joj biti prijateljica do kraja života.

Nakon što je 1949. imala svoj filmski debi, 1950. je bila u kratkom braku sa glumcem Pierreom Trabaudom. Nakon nastupa u nizu francuskih filmova, 1957. ju je na jednoj modnoj reviji zapazio američki producent Charles K. Feldman i angažirao za film Song Without End zahvaljujući kome se probila u Hollywood. Usprkos toga je od 1960-ih uglavnom snimala ili nastupala u Evropi. 

Godine 1990. je izvršila samoubistvo skočivši sa 8. kata stambene zgradi u Lausanne gdje je bila živjela; prije tog čina je navodno bila mučena dugotrajnom bolešću i depresijom.

Izabrana filmografija

Izvori

Vanjske veze

 
 
 Brief biography
 Capucine (Aveleyman.com)

Francuske manekenke
Francuske filmske glumice
Francuske televizijske glumice
Samoubice